# gaahoyor-shinche-2

ivanova_ts

Материал представлен из коллекции электронной библиотеки «Писатели Чувашии – детям» – pchd21.ru

Электронная библиотека создана Чувашской республиканской детско-юношеской библиотекой – rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства

Автор: Александр Алексеевич Галкин

Книга: Хӗвел тухсан=Восход

Стихотворение: Хӑйӑр çинче

Килнӗ-тӑкнӑ урама,

Сарӑ хӑйӑр пӗр купа!

Питӗ селӗм выляма

Ун çинче халь ушкӑнпа.

Ак, Тимур,

Кунтах Якур,

Ваçукпа Куçук та пур…

Кӗр-кӗрлетпӗр иртенпех –

Ҫитрӗмӗр машшинсемпех.

Пӗрисем хыватпӑр çул

Турттаратпӑр хӑйӑр, чул…

Теприсем кӗпер тума

Хатӗрлеççӗ чус-хӑма.

Пикенсех ӗçлет Марук…

– Ҫитӗ, чарӑн! – тет Варук. –

Тулчӗ-çке машшин – каяр,

Чул вӑл йывӑр – çӑмӑл мар.

– Эй, çул пар-ха хӑвӑртрах?!

Тет Якурӗ – Тимура

Мӗн ара чарса тӑратӑн,

Эп васкап –çке – куран-тӑр?

Пӑрӑхсем пушатмалла,

Тепӗр рейс ман тумалла!

– Килӗр-ха кунта, атьсемӗр,

Пулӑшӑр мана, туссемӗр?!

Ниепле те тухма çук,

Лакса лартӑм! – тет Куçук.

Кирлӗ пулӑшу, паллах.

Трактора хай хӑвартрах

Ҫавӑрап та эп калле

Вӗçтереп ун патнелле.

Меллӗн çаклатса илсе,

Кӑларатӑп сӗтӗрсе

Ҫул çине ун машшинне, –

Ӑс паратӑп кӑшт хӑйне:

– Машинпа, – теп, – ан выля,

Пул йӗркеллӗ унпала!

Унсӑр техника тени

Час ванать вӑл, пӗлетни?

Ӗç вӗрет…

Кӗрлет машин…

Ӳкнӗ чӑм шыва кашни.

Экскаватӑрсем шавлаççӗ –

Ӳпенсех канав чаваççӗ…

Вӑрӑм майлӑ крансемпе,

Вӗçӗ-вӗçӗн, йӗркипе

Пӑрӑхсем хурса пыратпӑр –

Газ кӗртешӗн хыпӑнатпӑр…

Ҫӑмӑл мар кунта ӗçсем –

Пурпӗр пит хавас чунсем!

Все тексты взяты из открытых источников и выложены на сайте для не коммерческого использования.

Все права на тексты принадлежат только их правообладателям.